Diari Oficial de la Generalitat Valenciana


Sumari del DOGV 3157, del 08-01-1998 (1998/12833)

Bases per a la provisió de dues places de caporal de la policia local per promoció interna.
-------------------------------------------------------------------------------------------

### Dades del document

Número de DOGV
:   3157

Data del DOGV
:   08-01-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/12339


Data del document
:   08-01-1998

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * administració local
    * policia
    * concurs administratiu

Bases per a la provisió de dues places de caporal de la policia local per promoció interna. [98/X12732]
  
1. Objecte de la convocatòria
  
És objecte d'aquesta convocatòria la provisió en propietat, pel procediment de promoció interna, mitjançant el sistema de concurs oposició, de dues places del cos de la Policia Local vacants en la plantilla d'aquest ajuntament, pertanyents a l'escala d'administració especial, subescala de serveis especials, classe de policia local i els seus auxiliars, emmarcades en l'escala bàsica, categoria de caporal.
  
Les places no cobertes pel torn de promoció interna passaran al torn de mobilitat entre els caporals de les policies locals de la Comunitat Valenciana.
  
2. Condicions dels aspirants
  
Per a ser admès en el concurs oposició de promoció interna s'hauran de reunir els requisits següents, referits al dia en què finalitze el termini d'admissió de sol·licituds:
  
2.1 Per al torn de promoció interna:
  
a) Ser funcionari de carrera, integrat en la subescala de serveis especials, de l'escala bàsica, categoria de policia de l'Ajuntament de Gandia.
  
b) Haver estat almenys dos anys com a funcionari de carrera en la categoria de policia.
  
c) No patir cap malaltia ni defecte físic que li impedisca l'exercici normal de les funcions pròpies de l'escala i categoria a què aspira.
  
d) No trobar-se suspès en ferm ni inhabilitat per a l'exercici de funcions públiques.
  
e) Estar en possessió dels permisos de conducció de vehicles de les classes A-2 i B-2 o equivalent.
  
f) Estar en possessió del títol de Graduat Escolar o equivalent.
  
2.2 Per al torn de mobilitat:
  
a) Ser funcionari de carrera, categoria de caporal, integrat en la subescala de serveis especials, policia local, de qualsevol dels municipis de la Comunitat Valenciana.
  
b) Haver estat almenys dos anys en el lloc de treball des del qual es concursa.
  
c) Que no li falten menys de 10 anys per complir l'edat de jubilació forçosa.
  
d) No patir cap malaltia ni defecte físic que li impedisca l'exercici normal de les funcions pròpies de la seua escala i categoria.
  
e) No trobar-se suspès en ferm ni inhabilitat per a l'exercici de funcions públiques.
  
f) Estar en possessió dels permisos de conducció de vehicles de les classes A-2 i B-2.
  
g) Estar en possessió del títol de Graduat Escolar, batxiller elemental o equivalent, o en les condicions per a obtenir-lo en la data d'acabament del termini de presentació d'instàncies.
  
h) Qualsevol altre requisit que s'establisca per a la promoció interna dels funcionaris de la Policia Local.
  
3. Presentació d'instàncies i documentació annexa
  
Les instàncies en què se sol·licite prendre part en aquesta convocatòria s'adreçaran a l'alcaldessa presidenta de l'Ajuntament, emprant la instància model que facilitarà l'Oficina d'Informació Municipal. Les instàncies es presentaran al Registre General o en la forma prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies hàbils a partir de l'endemà de la publicació de l'extracte d'aquesta convocatòria en el Boletín Oficial del Estado.
  
En les instàncies els aspirants hauran de manifestar que reuneixen tots i cadascun dels requisits exigits en aquestes bases i que es comprometen a prestar el jurament o la promesa preceptius, indicant, a més a més, si hi concorren pel torn de promoció interna o pel concurs de mèrits de mobilitat.
  
A les instàncies, s'hi adjuntarà:
  
a) Justificant d'haver pagat els drets d'examen, que es concreten en 2.500 pessetes, mitjançant ingrés o transferència al compte 0030/3043/53/3258777041 de Banesto, OP de Gandia, a nom de l'Ajuntament de Gandia; si el pagament es realitza mitjançant gir postal, s'hi consignarà el número del gir i es presentarà, adjunta, una fotocòpia del resguard que acredite l'ingrés. Els drets d'examen citats només seran retornats als qui no siguen admesos al procediment selectiu, per mancar d'algun dels requisits exigits per a prendre part en aquest. No s'exigiran drets d'examen en el cas de participar en el concurs de mèrits per a mobilitat.
  
b) La documentació que acredite els mèrits al·legats pels aspirants. La dita documentació haurà de presentar-se adjunta a la instància de sol·licitud d'admissió al concurs oposició o concurs de mobilitat en sobre tancat que podrà ser segellat amb lacre. No es tindrà en compte cap mèrit que no s'acredite en el moment de presentació de les instàncies. La documentació serà retornada als concursants per torn de mobilitat si no pertoca la realització, i als de promoció interna que no resulten seleccionats, una vegada siga ferma la resolució del concurs oposició.
  
4. Admissió d'aspirants
  
Per a ser admesos a les proves selectives, serà suficient que els aspirants manifesten en la instància que reuneixen totes i cadascuna de les condicions exigides en aquestes bases, referides a la data d'acabament del termini de presentació, i que hagen pagat els drets d'examen.
  
Finalitzat el termini de presentació d'instàncies, mitjançant una resolució de l'Alcaldia s'aprovarà la llista provisional d'aspirants admesos i exclosos dels diferents torns, la qual es farà pública en el Butlletí Oficial de la Província i al tauler d'anuncis de l'Ajuntament, i es concedirà un termini de 10 dies per a l'esmena de defectes per part dels aspirants exclosos. No obstant això, els errors de fet podran esmenar-se en qualsevol moment, d'ofici o a petició de l'interessat.
  
Transcorregut aquest termini sense que es formulen reclamacions, aquestes llistes es consideraran definitives i l'alcaldia resoldrà les reclamacions presentades.
  
En el concurs de mèrits per a mobilitat es publicarà, igualment, la llista de sol·licitants admesos i exclosos, així com les causes de l'exclusió.
  
En la resolució per la qual s'aproven les llistes, es determinarà el lloc, la data i l'hora de la realització de la fase de concurs, així com del primer exercici de l'oposició.
  
5. Tribunal qualificador
  
5.1. El tribunal qualificador, tant de les proves convocades per torn de promoció interna, com del torn de mobilitat, estarà integrat pels membres següents, tots ells amb veu i vot:
  
- President: l'alcaldessa-presidenta de l'Ajuntament o regidor en qui delegue.
  
- Secretari: el de la corporació o funcionari en qui delegue, el qual actuarà, a més, com a vocal.
  
- Vocals:
  
· Un representant del professorat oficial, designat per l'Institut Valencià de Seguretat Pública.
  
· El cap del cos de la Policia Local de la corporació que convoca i, si de cas hi manca, un funcionari de la corporació d'igual o superior categoria.
  
· Un representant de l'administració de la Generalitat Valenciana.
  
· Dos representants dels treballadors designats per la Junta de Personal de l'Ajuntament de Gandia (un per cadascuna de les dues centrals sindicals més representatives).
  
· Dos tècnics o experts designats per l'Alcaldia.
  
Podran assistir-hi, a més a més, un representant de cada grup polític municipal, els quals actuaran amb veu i sense vot.
  
5.2 La designació dels membres del tribunal inclourà la dels suplents respectius, i es farà pública juntament amb la llista d'admesos i exclosos, així com al tauler d'anuncis de l'Ajuntament.
  
5.3 La corporació sol·licitarà dels òrgans corresponents la designació dels representants respectius, la qual s'efectuarà en el termini dels 20 dies següents a la recepció de la sol·licitud.
  
5.4 La composició del tribunal serà predominantment tècnica i els vocals posseiran titulació o especialització igual a l'exigida per a l'accés als llocs de treball convocats.
  
5.5 El tribunal no podrà constituir-se ni actuar sense l'assistència de la meitat més un dels seus membres, titulars o suplents.
  
5.6 El tribunal podrà disposar la incorporació d'assessors especialistes a les seues sessions.
  
5.7 Els membres del tribunal podran ser recusats pels aspirants, d'acord amb el que estableix la legislació vigent.
  
5.8 A tots els efectes del que disposa l'annex IV del Reial Decret 236/1988, de 4 de març, el tribunal que actua en aquesta prova selectiva tindrà la categoria quarta de les arreplegades en aquell, tant respecte a les assistències dels membres del tribunal com dels seus assessors i col·laboradors.
  
6. Inici i desenvolupament del concurs oposició
  
Els aspirants seran convocats en crida única, tret dels casos de força major, adientment justificats i considerats lliurement pel tribunal. La no-presentació d'un aspirant en el moment de ser cridat a qualsevol de les proves obligatòries, determinarà, automàticament, el decaïment del seu dret a participar en el dit exercici i en els successius, per la qual cosa quedarà exclòs del procediment selectiu.
  
L'ordre d'actuació dels aspirants en aquells exercicis que no puguen realitzar-se conjuntament serà el determinat prèviament per la Generalitat Valenciana per a la selecció del seu personal, segons l'últim sorteig realitzat a què es refereix l'article 114.2 del Decret 69/1986, de 2 de juny.
  
El tribunal podrà requerir els aspirants, en qualsevol moment, per tal que acrediten la seua identitat, per a la qual cosa hauran d'anar proveïts del document nacional d'identitat.
  
Una vegada començades les proves no caldrà la publicació dels anuncis successius de realització de la resta d'exercicis en el Butlletí Oficial de la Província i en el Diari Oficial de la Generalitat Valenciana; serà suficient la publicació al tauler d'anuncis de l'Ajuntament, amb 12 hores d'anticipació de l'inici d'aquestes, si es tracta del mateix exercici, o de 48, si es tracta d'un nou exercici.
  
7. Procediment de selecció. Concurs oposició
  
7.1 Fase prèvia:
  
Abans que s'inicien les proves de coneixement del temari, es practicarà un exercici o prova piscotècnica aptitudinal i de personalitat, i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als barems establits en els annexos d'aquestes bases.
  
7.2 Fase d'oposició: constarà dels exercicis següents:
  
- Primer exercici: de caràcter obligatori i eliminatori.
  
Consistirà a superar les proves d'aptitud física que posen de manifest la capacitat per a l'exercici del lloc de treball, amb el contingut, les marques i les exempcions que s'especifiquen en l'annex d'aquestes bases.
  
- Segon exercici: de caràcter obligatori i eliminatori.
  
Exposició per escrit, en un termini màxim de tres hores, d'un tema general relacionat amb els epígrafs del temari annex a aquestes bases. Aquest tema serà llegit en sessió pública davant el tribunal, el qual podrà formular les preguntes o els aclariments que considere oportuns sobre aquests. Es valorarà la claredat de les idees, la capacitat de síntesi, la facilitat d'expressió i el coneixement sobre els temes exposats.
  
La qualificació d'aquest exercici serà de 0 a 10 punts, i s'haurà d'obtenir un mínim de 5 punts per superar-lo.
  
- Tercer exercici: de caràcter obligatori i eliminatori.
  
Consistirà en la realització d'un test de 50 preguntes amb respostes alternatives sobre coneixements policials relacionats amb el temari, en un temps de 60 minuts. La qualificació d'aquest exercici serà de 0 a 10 punts i s'haurà d'obtenir un mínim de 5 per superar-lo. El tribunal, abans de l'inici de l'exercici, determinarà la penalització que s'imposarà per contestació errònia, ajustant-se al criteri que sobre aquest tema haja assenyalat l'Institut Valencià de Seguretat Pública (IVASP).
  
- Quart exercici: de caràcter obligatori i eliminatori.
  
Consistirà en la realització d'una prova pràctica que fixarà el tribunal, d'una duració màxima de 90 minuts. Aquesta versarà sobre planificació, redacció, desenvolupament i exposició escrita d'un supòsit policial sobre les activitats, les funcions i els serveis propis de l'ocupació a la qual es concorre. Es valoraran el desenvolupament i l'exposició de totes les actuacions i mesures policials que es proposen adoptar en matèria de distribució de personal, mitjans materials, seguretat ciutadana i viària, i actuacions complementàries, i altres que siguen necessàries per a la realització del supòsit.
  
La qualificació d'aquest exercici serà de 0 a 10 punts i s'haurà d'obtenir un mínim de 5 punts per a superar-lo.
  
- Cinquè exercici: de caràcter obligatori i no eliminatori.
  
Consistirà a traduir del valencià al castellà i viceversa un text proposat pel tribunal. La duració d'aquest exercici serà de 30 minuts.
  
Aquest exercici es qualificarà de 0 a 2 punts.
  
7.3 Fase de concurs:
  
En aquesta fase es valoraran els mèrits aportats pels aspirants d'acord amb el barem de mèrits que figura en l'annex corresponent d'aquestes bases, i que s'aplicarà, igualment, als aspirants que hi concórreguen per torn de mobilitat.
  
La puntuació obtinguda en la fase de concurs se sumarà a l'obtinguda en la fase d'oposició.
  
L'ordre de classificació, d'on resultarà la relació d'aprovats, vindrà determinat, exclusivament, per la suma de les puntuacions obtingudes en el segon, tercer, quart i cinquè exercici, i la puntuació obtinguda en la fase de concurs.
  
8. Procediment de selecció. Torn de mobilitat
  
El concurs per a cobrir la plaça per torn de mobilitat s'ajustarà a les normes següents:
  
a) Els mèrits al·legats i qualssevol altres dades hauran d'estar referits a la data de conclusió del termini de presentació d'instàncies.
  
b) Una vegada transcorregut el termini de presentació d'instàncies, aquestes són vinculants per al peticionari i les destinacions adjudicades seran irrenunciables, tret que, abans de finalitzar el termini de presa de possessió haguera obtingut una altra destinació per convocatòria pública, cas en el cal s'haurà de comunicar aquesta circumstància a l'Ajuntament convocant de la plaça oferida i adjudicada.
  
c) Abans de començar la valoració dels mèrits aportats, es practicarà, als aspirants, un exercici o prova aptitudinal i de personalitat, i el reconeixement mèdic preceptiu. Tant l'exercici psicotècnic com el de reconeixement mèdic seran eliminatoris, amb la qualificació d'apte o no apte, i s'ajustarà als barems establits en els annexos d'aquestes bases.
  
d) En qualsevol moment del procés d'adjudicació podrà demanar-se formalment dels interessats els aclariments o, si escau, la documentació addicional que es considere necessària per a la comprovació dels mèrits, requisits o dades al·legats, així com aquells altres que es consideren necessaris per a una valoració correcta.
  
e) L'ordre de prioritat per a l'adjudicació de les places convocades vindrà donat per la major puntuació total obtinguda a la vista dels mèrits al·legats. En cas d'empat, s'acudirà, per dirimir-lo, a la major puntuació dels cursos realitzats. En el cas que persistisca l'empat, s'acudirà a la data de naixement i s'adjudicarà la plaça al sol·licitant de més edat.
  
9. Relació d'aprovats
  
El tribunal no podrà aprovar ni declarar que ha superat aquest procediment selectiu un nombre d'aspirants superior al de places convocades, tant en torn de promoció interna, com el subsidiari de mobilitat.
  
10. Curs selectiu. Torn de promoció interna
  
Finalitzades les proves selectives, oposició i concurs, del torn de promoció interna, el tribunal farà pública la relació d'aspirants aprovats, si n'hi ha, per ordre de puntuació aconseguida, i elevarà aquesta relació a l'Alcaldia Presidència, conjuntament amb l'acta de l'última sessió.
  
Després de la presentació de la documentació exigida, els aspirants proposats s'incorporaran a l'Institut Valencià de Seguretat Pública per realitzar el primer curs teoricopràctic que se celebre, d'una duració de dos mesos. La qualificació del curs correspondrà a l'Institut Valencià de Seguretat Pública.
  
Durant la realització del curs teoricopràctic, els aspirants seran nomenats per la corporació funcionaris en pràctiques i percebran les retribucions que els corresponguen.
  
11. Presentació de documents
  
Els aspirants proposats pel tribunal hauran de presentar, davant la corporació, en el termini màxim de 20 dies hàbils des que es faça pública la relació d'aspirants aprovats, els documents que acrediten les condicions de capacitat i els requisits exigits en aquestes bases.
  
Els aspirants que tinguen la condició de funcionaris de carrera quedaran exempts de justificar documentalment les condicions generals que ja hagueren estat acreditades per a obtenir el seu nomenament anterior. En tot cas, hauran de presentar original o còpia compulsada del seu nomenament com a funcionari de carrera i títol acadèmic exigit.
  
Els qui, durant el termini indicat i tret del cas de força major, no presentaren la documentació, no podran ser nomenats funcionaris i s'invalidarà l'actuació de l'interessat i la nul·litat subsegüent dels actes del tribunal respecte a aquest, sense perjudici de la responsabilitat en què pogueren haver incorregut per falsedat en la seua instància. En el supòsit que l'aspirant siga exclòs per no presentar la documentació, o per falsedat d'aquesta, el tribunal podrà proposar la inclusió en la llista d'admesos, el mateix nombre que el d'exclosos per causes anteriors.
  
12. Nomenament
  
12.1 Torn de promoció interna
  
Superat el curs teoricopràctic, l'Institut Valencià de Seguretat Pública formularà una proposta de nomenament a l'Alcaldia. Els aspirants que no superaren el curs teoricopràctic podran incorporar-se al curs immediatament posterior. No obstant això, cessaran com a funcionaris en pràctiques i podran ser nomenats de nou quan s'incorporen al curs següent. Si no superaren aquest segon, quedaran definitivament decaiguts en el seu dret de reserva de plaça.
  
Els aspirants que superen el curs teoricopràctic, després de presentació de la documentació exigida, seran nomenats funcionaris de carrera i hauran de prendre possessió del càrrec en el termini de 30 dies comptats des de l'endemà d'aquell en què els siga notificat el nomenament.
  
12.2. Torn de mobilitat
  
Presentada la documentació exigida i efectuat el nomenament com a policia local del cos de Policia Local d'aquest ajuntament, haurà de prendre possessió de la plaça en el termini d'un mes a partir de l'endemà del nomenament. El cessament en la corporació de la qual prové s'haurà d'efectuar durant els tres dies hàbils següents a la data del nomenament.
  
El còmput del termini per al cessament s'iniciarà quan finalitzen els permisos o les llicències que, si s'escau, hagen estat concedides als interessats. El caporal de la policia local que haja cursat la seua sol·licitud per al concurs de mobilitat estarà obligat a traslladar per escrit els esmentats permisos o llicències a l'Ajuntament convocant, i aquest podrà acordar la suspensió del fruïment d'aquests. L'Ajuntament de procedència del caporal de policia local podrà prorrogar el seu cessament en aquest, per necessitats del servei, per un període de temps no superior a 20 dies hàbils, comunicant aquesta pròrroga a aquest ajuntament.
  
13. Incidències
  
El tribunal queda autoritzat per a resoldre els dubtes que es presenten, interpretar aquestes bases i prendre els acords necessaris per al bon ordre del procés selectiu. En allò no previst en aquestes bases, hi serà d'aplicació el Reial Decret Legislatiu 781/1986, de 18 d'abril; la Llei 7/1985, de 2 d'abril, de Bases de Règim Local; el Decret 69/1986, de 2 de juny; la Llei 2/1990, de 4 d'abril, de Coordinació de Policies Locals de la Comunitat Valenciana i normes de desenvolupament.
  
14. Recursos
  
1. Contra aquestes bases i la convocatòria corresponent, actes que esgoten la via administrativa, podrà interposar-s'hi, davant la Sala Contenciosa Administrativa del Tribunal Superior de Justícia de la Comunitat Valenciana, un recurs Contenciós Administratiu en el termini de dos mesos, comptats des de l'endemà de la publicació en el Butlletí Oficial de la Província de València i en el Diari Oficial de la Generalitat Valenciana, o qualsevol altres recurs que es considere procedent.
  
La interposició del recurs contenciós administratiu requerirà la comunicació prèvia a l'òrgan que dictà l'acte impugnat.
  
2. Contra les resolucions i els actes dels òrgans de selecció i els seus actes de tràmit, que impedisquen continuar el procediment o produïsquen indefensió, podrà interposar-s'hi un recurs ordinari davant l'autoritat que haja nomenat el president, en el termini d'un mes comptat des que es feren públics.
  
15. Publicació
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana, i l'anunci de la convocatòria, en extracte, en el Boletín Oficial del Estado.
  
Annex I
  
Contingut del reconeixement mèdic
  
Torn de promoció interna i mobilitat
  
El contingut de les proves del reconeixement mèdic és l'establit en l'annex II de l'Ordre de 5 de desembre de 1994, de la Conselleria d'Administració Pública, publicada en el Diari Oficial de la Generalitat Valenciana núm. 2.413, de 23 de desembre de 1994.
  
Annex II
  
Proves psicotècniques
  
Torns de promoció interna i mobilitat
  
El contingut de les proves psicotècniques és l'establit en l'annex III de l'Ordre de 5 de desembre de 1994, de la Conselleria d'Administració Pública, publicada en el Diari Oficial de la Generalitat Valenciana núm. 2.413, de 23 de desembre de 1994.
  
A més a més, s'haurà de realitzar una anàlisi global de l'estructura de la personalitat i, en el cas de detectar alguna anomalia significativa per al desenvolupament de la funció policial, i si el tècnic i el tribunals ho consideren oportú abans de l'eliminació de l'opositor, aquestes proves s'hauran de contrastar mitjançant entrevista a càrrec del tècnic.
  
La qualificació dels exercicis psicotècnics serà apte o no apte i l'aspirant haurà de superar, com a mínim, en el cas dels factors aptitudinals, 4 dels 6 factors que s'hagen de mesurar, superant, en tots els casos, el factor d'agilitat mental.
  
Annex III
  
Proves físiques
  
El contingut de les proves físiques, únicament per als aspirants que hi concórreguen pel torn de promoció interna, d'acord amb el que estableix l'Ordre de 5 de desembre de 1994, consistirà a superar proves d'aptitud física que posen de manifest la capacitat per l'exercici del lloc de treball i el contingut i les marques mínimes de les quals seran les especificades en l'annex I de l'esmentada ordre, publicada en el Diari Oficial de la Generalitat Valenciana número 2.413, de 23 de desembre de 1994.
  
Annex IV
  
Temari
  
És el publicat en l'annex I.b de l'Ordre del conseller d'Administració Pública de 29 d'agost de 1991, publicat en el Diari Oficial de la Generalitat Valenciana número 1.628, de 24 de setembre de 1991, amb les modificacions següents:
  
- Grup primer: es denomina Dret constitucional i administratiu.
  
- Grup tercer: es denomina Dret penal i policia administrativa.
  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i imprudència. Autors, còmplices i encobridors.
  
Tema 16. Classes de faltes. Contra les persones, contra el patrimoni, contra els interessos generals i contra l'ordre públic.
  
Tema 17. Classes de delictes. Contra les persones, contra la llibertat i la llibertat sexual, contra el patrimoni i contra l'ordre socioeconòmic.
  
Grup quart: es denomina Trànsit i seguretat viària.
  
Annex V
  
Barem per a la valoració dels mèrits
  
Promoció interna i torn de mobilitat
  
En els concursos per al proveïment de llocs de treball de la policia local, escala bàsica, oferits per torn de mobilitat o promoció interna, la valoració dels mèrits s'efectuarà d'acord amb el barem que s'assenyala en l'annex I de l'Ordre de 5 de desembre de 1994, de la Conselleria d'Administració Pública, publicada en el Diari Oficial de la Generalitat Valenciana número 2.413, de 23 de desembre de 1994.